briketter
Store norske leksikon,Teknologi og industri,Teknologi
Briketter er blokker av sammenpresset materiale. Lengden av hver blokk ligger normalt mellom 5 og 20 centimeter.
Materiale som brukes til å lage briketter foreligger i form av pulver eller er sterkt oppfliset. Sammenpressingen, som ofte gjøres av valser med groper, skal sikre at brikettene blir tilstrekkelig sterke og stabile. Eventuelt blir bindemiddel tilsatt før det presses sammen.Brikettering gjøres av en rekke ulike materialer og for mange forskjellige formål. For eksempel er briketter av metallpulver, utformet som små sylindre, brukt som katalysatorer. Den mest vanlige formen for briketter er brenselsbriketter som brukes til energiformål. Til dette brukes råstoff av kull, treflis, sagflis, torv eller papir. Briketter av trekull er mye brukt til grilling. I Europa lages briketter av tørket brunkull for husholdninger og industri. Les mer i Store norske leksikon brenselsbriketter brikettering pellets